als_Latn dik_Latn sag_Latn
Temat Kryesore
- Frroku iu përgjigj edhe akuzave të bëra pak më parë nga Sali Berisha
Deputeti Mark Frroku theksoi sot se i qëndron versionit të tij të dhënë në Prokurori, se nuk ka lidhje me vrasësin e pretenduar të Tom Doshit, për atentatin ndaj këtij të fundit.
Në një prononcim për mediet para Kuvendit, Frroku iu përgjigj edhe akuzave të bëra pak më parë nga Sali Berisha, i cili tha se Mark Frroku është “fytyra kryesore e parlamentit të inkriminuar”.
Frroku u shpreh se mandatin ja ka dhënë populli dhe se Sali Berisha nuk mundet ta nxjerrë atë nga parlamenti. Ai theksoi se i nënshtrohet çdo ligji në vend, dhe se është përgjigjur sa herë që është thirrur nga organi i akuzës. Sa i përket akuzave për një trafikant droge që dyshohet se është parë në makinën e tij, Frroku tha se nuk janë të vërteta dhe se, nëse do të ishin, atëherë ai do të ishte i arrestuar.
Deklarata e Frrokut:
“Mandatin ma ka dhënë populli dhe as Sali Berisha, asnjë nuk mund të më nxjerrë mua nga Parlamenti. Unë iu nënshtrohem ligjeve dhe i qëndroj deklaratës në prokurori dhe nuk kam asgjë tjetër për të dhënë.
Mark Frroku i nënshtrohet çdo ligji të këtij vendi. Forcave të prokurorisë, Mark Frroku iu është përgjigjur sa herë që ato e kanë thirrur. Nuk kam pasur një të kërkuar në makinën time. Jam ndaluar edhe 10 herë nga policia por në asnjë moment nuk kam pasur një trafikant droge në makinën time, nëse do ta kisha policia do të bënte veprimin e saj duke më arrestuar.
Unë nuk e njoh presionin, ka pasur qarkullime sikur kam patur oferta por unë as nuk shitem as nuk blihem. Shantazhet janë këto llafet që dalin nga opozita dhe krerët e saj, të cilat nuk dua t’i bisedoj. Kam deklaruar me Doshin çështjen e një biznesi. Nuk kam asgjë tjetër për të thënë përveç të vërtetës.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn